Diari Oficial de la Generalitat Valenciana


Sumari del DOGV 6024, del 29-05-2009 (2009/5899)

Informació pública de l'alternativa tècnica del Programa d'Actuació Integrada de la Unitat d'Execució UA-1 de les normes subsidiàries del planejament d'Orba (Alacant).
-----------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5899


Data del document
:   18-05-2009

Organisme emissor
:   Penya Fagina, SL

Tipus de document
:   Informació Pública

Descriptors 

:   * Orba
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada de la Unitat d'Execució UA-1 de les normes subsidiàries del planejament d'Orba (Alacant). [2009/5899]  
L'Ajuntament en ple d'Orba, en sessió ordinària de data 8 d'agost de 2008, va acordar establir l'obertura per al procediment, per mitjà de gestió indirecta, del Programa d'Actuació Integrada de la UA 1 de les normes subsidiàries del planejament d'Orba; es van aprovar les bases particulars de programació d'esta unitat d'execució i tal acord es va publicar en el Diari Oficial de la Comunitat Valenciana número 5849 de 15 de setembre de 2008. L'anunci de concurs va ser remés al Diario Oficial de la Unión Europea amb data 25 d'agost de 2008.  
En sessió extraordinària i urgent, de data 16 de gener de 2009, l'Ajuntament en ple va acordar adoptar un termini addicional de tres mesos perquè pogueren presentar-se proposicions per al desenvolupament del Programa d'Actuació Integrada de la UA-1 en sòl urbà del municipi Orba, amb subjecció, en tot cas, a les bases particulars aprovades en sessió ordinària de l'Ajuntament en ple de data 8 d'agost del 2008. Aquest nou termini de tres mesos ha de computar-se des de la remissió de l'anunci de l'esmentat acord de data 16 de gener de 2009 perquè es publique en el DOUE, la qual cosa es va produir el 5 de març de 2009. El mateix anunci de l'acord d'adopció de termini addicional va ser publicat en el DOCV número 5980 de 24 de març de 2009 i en el periòdic Las Provincias de la mateixa data.   
En virtut del que establix l'article 134 de la Llei 16/2005 Urbanística Valenciana i 293 del Reglament d'Ordenació i Gestió Territorial i Urbanística Valencià, la mercantil Penya Fagina, SL exposa al públic els documents de la seua alternativa tècnica per al desenvolupament del Programa d'Actuació Integrada de la UA-1 en sòl urbà del municipi Orba, pel termini d'un mes, comptat des de la data de publicació del present anunci en el Diari Oficial de la Comunitat Valenciana.  
L'esmentada alternativa tècnica de programa ha sigut protocol·litzada davant de la notaria d'Orba, Elia Giner Barceló, i se n'ha depositat una còpia en l'Ajuntament d'Orba.   
Durant el període d'informació pública qualsevol interessat pot comparéixer en l'esmentada notaria, situada al carrer del Pintor Ruano, 12, d'Orba, en horari de 09.00 a 14.00 hores, per a obtindre còpia de l'acta de protocol·lització de l'alternativa tècnica o sol·licitar-ne l'exhibició o bé personar-se en l'Ajuntament d'Orba i consultar l'exemplar allí depositat, a l'efecte de presentació de les al·legacions.   
Les dites al·legacions podran presentar-se indistintament en la notaria esmentada en l'indicat horari, o bé en el Registre Municipal de l'Ajuntament d'Orba en horari administratiu obert al públic, durant el termini d'informació pública.  
Amb anterioritat a la publicació del present anunci, i en compliment de l'article 134.4 de la Llei 16/2005 Urbanística Valenciana, s'ha remés el corresponent avís als qui consten en el Cadastre com a titulars dels drets afectats per l'actuació proposada.  
La publicació del present anunci produirà efectes igualment, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el sentit que val com a notificació als interessats desconeguts, a aquells de qui s'ignore el lloc de notificació o bé si, intentada la notificació, no s'ha pogut practicar.  
Orba, 18 de maig de 2009.- El gerent de Penya Fagina, SL: Vicente José Peretó Mas.